Leccinum albostipitatum

Leccinum albostipitatum Boletaceae familiako onddo espezie bat da. Onddo hau Europan aurkitu ohi da, non burzuntzarekin batera hazten den. 2005ean zientziarako berria zela, deskribatu zen. 

Sinonimoa: Leccinum aurantiacum, Boletus aurantiacus, Boletus rufus, Boletus versipellis, Krimbholzia aurantiaca, Krombholziella rufa, Leccinum albostipitatum, Leccinum rufum, Leccinum salicola. Deskribapena 
Kapela: 70 eta 180 mm bitarteko diametrokoa. Lehenik globo itxurakoa, gero ganbila denbora luzez eta azkenik lau-ganbila; ertza erregularra, mehea, kolore berekoa, inkurbatua, soberakinarekin, basidioma heldugabeetan hanka besarkatzen duena; kapelaren gainazala mate leunetik apur bat feltrodunera, bereizgarria; gorri-laranja kolorekoa, laranja-okre antzekoa, marroi-laranja-lehoi kolorekoa basidioma helduetan.

Himenoforoa: 8 eta 18 mm bitarteko zabalera duten tutu luzeekin, hasieran adnatuak, gero libreak, zuriak, gero krema kolorekoak, grisaxkak edo beltzaxkak airearekin kontaktuan, bereizgarriak; poro oso txikiak eta biribilak, tutuen kolorekoak, presiopean gris ilun bihurtzen direnak.

Orri libreak: Oinera hurbiltzen diren orriak baina ukitzen ez diotenak.

Hanka: 70 eta 210 mm bitarteko garaierakoa eta 25 eta 45 mm bitarteko lodierakoa, liraina, hasieran klabiformea, gero azpi-zilindrikoa; zuria edo zurixka batez ere hasieran, gero grisaxka, oinarriak normalean orban urdin-berdexkak izaten ditu, batez ere presioa jasaten dutenean; luzetara antolatutako ezkata finez estalia, beheko erdian lodiagoak, hasieran zuriak, batez ere goialdean, laster tonu krema-grisaxkak hartzen ditu, gris beltzera ilundu arte batez ere erditik behera.

Haragia: Lodia, zuria ebakitzean, laster hasten da tindu arrosa-lila antzekoa, more zikin bat hartzen, gero grisaxkatik gris-beltzera, batez ere hankaren goialdean, eta kapelan, orban urdin-berdexkak maiz agertzen dira oinarrian; usain eta zapore nabarmenik gabea. Erreakzio makrokimikoak: FeSO4 + naragia = berdetik berde-oliba antzekora, gris berdexka, motela.

Etimologia: Leccinum hitza latinetik dator, arte azpian hazten, esan nahi du.

 Jangarritasuna 
Hanka kenduta jangarria.

 Nahasketa arriskua Leccinum aurantiacum, batez ere haritzen azpian hazten da. Leccinum versipelle, batez ere urkien azpian hazten da. Leccinum vulpinum, pinuen azpian hazten da. Leccinum piceinum, izeien azpian hazten da.

 Sasoia eta lekua 
Udaren amaieratik udazken hasierara. Populus tremula''-ren azpian soilik.

 Banaketa eremua   
Europa, Errusia.

 Erreferentziak 

 Kanpo estekak 

Kategoria:Leccinum
Kategoria:2005. urtean deskribatutako onddoak
Kategoria:Europako onddoak
Kategoria:Errusiako onddoak